Idegennyelv-oktatás nyelvtanulási nehézséggel küzdők számára

- Idegennyelv-oktatás nyelvtanulási nehézséggel küzdők számára
- Előszó
- Bevezető
- 1. Az inkluziv nevelés kihívásai
  - Irodalom
- 2. A hatékony tanítás, tanulás összetevői
  - Iskolai teljesítmény
  - Mit jelent a látható tanulás és tanítás?
  - Az olvasásfejlesztő tényezők hatása
  - Ismételt olvasásprogramok
  - Fonématudatosság
  - Szövegértés-fejlesztő programok
  - A ’gyorsítás’ hatása
  - Az osztályok szerveződése
  - Az osztálylétszám
  - A képesség szerinti csoportosítás
  - A buktatás, visszatartás
  - A sikeres tanítás kulcsa
  - Szaktárgyi tudás vs. pedagógiai, metodológiai ismeretek
  - A mikrotanítás
  - Az elvárások hatása az iskolai teljesítményre
  - Az értékelések, önértékelések hatása az iskolai teljesítményre
  - Az előzetes teljesítmények hatása
  - Az iskola előtti programok hatása
  - A tanulásra való beállítódás
  - A kreativitás és a tanulásra való beállítódás összefüggése
  - Motiváció vagy motiválás?
  - A motiváció
  - Összefoglalás
  - Összefoglaló feladatok
  - További internetes források:
  - Irodalom
- 3. Az anyanyelv elsajátításának zavarai
  - Az anyanyelv-elsajátításról
  - Az anyanyelvelsajátítási folyamatok
  - A beszédprodukció fejlődése
  - A beszédészlelés fejlődése
  - A beszédképesség zavarai
  - A diszfázia
  - Az agrammatizmus
- 4. Beszédészlelés, beszédmegértés
  - A beszédészlelés és megértés zavarai
  - A beszédészlelés akusztikai, fonetikai és fonológiai zavara
- 5. A diszlexia, diszgráfia felismerése
  - Irodalom
- 6. A vizuális differenciálás, a vizuális fejlesztés technikái
  - A vizuális részképesség fejlesztése idegennyelv-órán
    - Vizuális emlékezet, transzformációs képesség
    - Vizuális diszkrimináció
    - Vizuális emlékezet – koncentrációfejlesztéssel
    - Vizuális diszkrimináció, keresés a szövegben
    - A vizuális emlékezet fejlesztése I.
    - A vizuális emlékezet fejlesztése II.
    - Alak-háttér megkülönböztetés
    - A vizuális emlékezet fejlesztése III.
    - Vizuális emlékezet – verbális emlékezet
    - Vizuális differenciálás, vizuális emlékezet szerialitással
    - Vizuális analizálás, emlékezet, koncentrációfejlesztés
    - Vizuális figyelem
      - Megoldás
    - Vizuális differenciálás
    - Vizuális alak-háttér megkülönböztetés
    - Vizuális emlékezet – struktúraemlékezet
  - Zárógondolatok
  - Irodalom
- 7. Az auditív percepció, az auditív differenciálási képesség fejlesztése
  - Feladatok
  - Nem kiejtett betűk
  - Feladatok
  - Feladatok
  - Multiszenzoros technikák
- 8. Az emlékezet
  - Az emlékezeti rendszerek
  - Munkamemória
  - A fonológiai hurok
  - A téri-vizuális vázlattömb
  - Epizodikus puffer
  - A központi végrehajtó
  - Többszörös emlékezeti rendszer
  - Szótő-kiegészítés
- 9. Emlékezetfejlesztési gyakorlatok
  - Emlékezetfejlesztés
  - Irodalom
- 10. Vázlat, gondolattérképek, táblázatok, koncentrikus körök
  - A vázlat
  - Gondolattérképek
  - Koncentrikus körök, táblázatok
  - Irodalom
- 11. Szótanulás, szócsaládok tanítása
  - A hierarchikus háló modell
  - A hálózatmodell
  - Szóalak alapján (etimológiai)
  - Jelentés alapján (szemantikai)
  - A szavak osztályokba sorolása
  - Területek/tárgykörök (domain)
- 12. Színes nyelvtan
  - Irodalom
- 13. Kooperatív munka: A projektmódszer.
  - A projektpedagógia célja
  - Az önálló tanulás megalapozása
  - A pedagógiai projekt fogalma
  - A projektmunkában résztvevők
  - Iskolai és iskolán kívüli projektek
  - Az időkeretek
  - A kezdeményezés
  - A projekt eredménye
  - A projekt értékelése
  - Projektötlet nyelvi órához
  - Irodalom
- Zárófeladatok

« Előző | Következő »

# A projektmunkában résztvevők

A tanár a projektmenedzser, illetve a projekt egészének a felelőse, vezetője; mentorálja a csoport tevékenységét, mederben tartja a munkát (Hunya 2009). Feladata, hogy világosan és egyértelműen meghatározza a célt, és tisztában legyen az ahhoz vezető úttal, a célig vivő munkafolyamatok megjelenésével, hiszen a tanulás célja az, hogy ezen munkafolyamatokat önállóan találják meg a tanulók, azok sorrendjét, a feladatok elvégzését maguk szervezzék meg. A tanárnak tehát nem feladata megmondani, hogy tanulói hogyan érik el az adott célt, de figyelnie kell arra, hogy a feladatdefiniálás mindig a diákok előzetes tudására alapozódjon. Mindezek mellett a tanárnak és a diákoknak folyamatos kapcsolatban kell lenniük egymással a projekt haladásának érdekében.

A projektmunka lehet egyszemélyes, páros illetve csoportos tevékenység. A hazai pedagógiában leginkább a csoportos tevékenységekhez kötött projektleírásokkal találkozhatunk, mert a projektmunka egyik lényegi vonásaként határozzák meg a társakkal való együttműködést, illetve az ehhez szükséges szociális és személyes képességek fejlődését. Ez a fajta tanulásszervezési mód annál nagyobb fokú önállóságot, autonómiát biztosít a benne résztvevőknek, minél jártasabbak a kooperatív munkában. A csoportalkotási eljárásnál a heterogénebb csoportok az előnyösebbek, ahol van egy vezető típusú személyiség, aki jó munkaszervező képességekkel rendelkezik, hallgatnak rá, ugyanakkor nem elhanyagolható szempont a baráti kapcsolatokban rejlő együttműködési hajlandóság motiváló hatásának a kiaknázása sem.

Ha több ember felelős a projekt megvalósulásáért, azok együttműködésének meghatározása, a feladatok felelőseinek a kijelölése, a munkafolyamatok elvégzésének képességek szerinti kiosztása lényeges eleme a sikeres projekt megvalósulásának. A munka folyamán a résztvevők kapcsolatot tartanak egymással, s amennyiben szükséges, segítik egymást, hogy a kívánt célt a legeredményesebben sikerüljön megvalósítaniuk. A projekt megvalósulásáért a csoport minden egyes tagja felelős: a siker közös siker, a kudarc okainak feltárása, értékelése pedig elmaradhatatlan lépése a projektmunkának, hogy a közös jövőbeli tevékenységekhez szükséges pozitív attitűd eredményes tevékenységre sarkallja a résztvevőket. A cél elérését minden esetben értékelni kell, végig kell tekinteni a folyamatokat, azok összehangoltságát, tanulságokat kell megfogalmazni, hogy a következő munka során gyorsabban és minőségében is kielégítően tudjanak együtt dolgozni.

A projektoktatásnál nem kivételes eset, hogy bevonják a szülőket, a közvetlen lakókörnyezetet a munkába. Különösen akkor sikeres ez, ha valódi közös célt sikerül találni: élhetőbb lakókörnyezet, jobb iskolai feltételek megteremtése vagy környezettudatos szemlélet közös formálása.

« Előző | Következő »