Idegennyelv-oktatás nyelvtanulási nehézséggel küzdők számára

- Idegennyelv-oktatás nyelvtanulási nehézséggel küzdők számára
- Előszó
- Bevezető
- 1. Az inkluziv nevelés kihívásai
  - Irodalom
- 2. A hatékony tanítás, tanulás összetevői
  - Iskolai teljesítmény
  - Mit jelent a látható tanulás és tanítás?
  - Az olvasásfejlesztő tényezők hatása
  - Ismételt olvasásprogramok
  - Fonématudatosság
  - Szövegértés-fejlesztő programok
  - A ’gyorsítás’ hatása
  - Az osztályok szerveződése
  - Az osztálylétszám
  - A képesség szerinti csoportosítás
  - A buktatás, visszatartás
  - A sikeres tanítás kulcsa
  - Szaktárgyi tudás vs. pedagógiai, metodológiai ismeretek
  - A mikrotanítás
  - Az elvárások hatása az iskolai teljesítményre
  - Az értékelések, önértékelések hatása az iskolai teljesítményre
  - Az előzetes teljesítmények hatása
  - Az iskola előtti programok hatása
  - A tanulásra való beállítódás
  - A kreativitás és a tanulásra való beállítódás összefüggése
  - Motiváció vagy motiválás?
  - A motiváció
  - Összefoglalás
  - Összefoglaló feladatok
  - További internetes források:
  - Irodalom
- 3. Az anyanyelv elsajátításának zavarai
  - Az anyanyelv-elsajátításról
  - Az anyanyelvelsajátítási folyamatok
  - A beszédprodukció fejlődése
  - A beszédészlelés fejlődése
  - A beszédképesség zavarai
  - A diszfázia
  - Az agrammatizmus
- 4. Beszédészlelés, beszédmegértés
  - A beszédészlelés és megértés zavarai
  - A beszédészlelés akusztikai, fonetikai és fonológiai zavara
- 5. A diszlexia, diszgráfia felismerése
  - Irodalom
- 6. A vizuális differenciálás, a vizuális fejlesztés technikái
  - A vizuális részképesség fejlesztése idegennyelv-órán
    - Vizuális emlékezet, transzformációs képesség
    - Vizuális diszkrimináció
    - Vizuális emlékezet – koncentrációfejlesztéssel
    - Vizuális diszkrimináció, keresés a szövegben
    - A vizuális emlékezet fejlesztése I.
    - A vizuális emlékezet fejlesztése II.
    - Alak-háttér megkülönböztetés
    - A vizuális emlékezet fejlesztése III.
    - Vizuális emlékezet – verbális emlékezet
    - Vizuális differenciálás, vizuális emlékezet szerialitással
    - Vizuális analizálás, emlékezet, koncentrációfejlesztés
    - Vizuális figyelem
      - Megoldás
    - Vizuális differenciálás
    - Vizuális alak-háttér megkülönböztetés
    - Vizuális emlékezet – struktúraemlékezet
  - Zárógondolatok
  - Irodalom
- 7. Az auditív percepció, az auditív differenciálási képesség fejlesztése
  - Feladatok
  - Nem kiejtett betűk
  - Feladatok
  - Feladatok
  - Multiszenzoros technikák
- 8. Az emlékezet
  - Az emlékezeti rendszerek
  - Munkamemória
  - A fonológiai hurok
  - A téri-vizuális vázlattömb
  - Epizodikus puffer
  - A központi végrehajtó
  - Többszörös emlékezeti rendszer
  - Szótő-kiegészítés
- 9. Emlékezetfejlesztési gyakorlatok
  - Emlékezetfejlesztés
  - Irodalom
- 10. Vázlat, gondolattérképek, táblázatok, koncentrikus körök
  - A vázlat
  - Gondolattérképek
  - Koncentrikus körök, táblázatok
  - Irodalom
- 11. Szótanulás, szócsaládok tanítása
  - A hierarchikus háló modell
  - A hálózatmodell
  - Szóalak alapján (etimológiai)
  - Jelentés alapján (szemantikai)
  - A szavak osztályokba sorolása
  - Területek/tárgykörök (domain)
- 12. Színes nyelvtan
  - Irodalom
- 13. Kooperatív munka: A projektmódszer.
  - A projektpedagógia célja
  - Az önálló tanulás megalapozása
  - A pedagógiai projekt fogalma
  - A projektmunkában résztvevők
  - Iskolai és iskolán kívüli projektek
  - Az időkeretek
  - A kezdeményezés
  - A projekt eredménye
  - A projekt értékelése
  - Projektötlet nyelvi órához
  - Irodalom
- Zárófeladatok

« Előző | Következő »

# Gondolattérképek

A gondolattérkép a grafikai szervezők közé tartozik: az ábrán többnyire a megjelenített fogamak közti kapcsolatot tárja föl.

A tanulás három fázisában is használható (ráhangolódás, jelentésteremtés, reflektálás):

1. A ráhangolódás szakaszában az előzetes tudás feltárásához készítjük: erre inkább az asszociatív jellegű, pókhálószerű ábrák a jellemzőbbek. Ez egy ötletbörze vizualizált ábrája lehet.

18. ábra: Pókhálóábra ötletbörzéhez

2. A jelentésteremtés és a reflektálás szakaszában segíti a megértést és a feldolgozást. Ekkor inkább egy strukturáltabb, hierarchizált fürtábrát szoktak használni, amely feltárja az adatok közti logikai kapcsolódásokat is.

A gondolattérkép központi eleme a téma. A témához tartozó főbb megközelítések, kategóriák, illetve az azokhoz tartozó jellemzők hierarchizált beépítése az ábrába.

19. ábra: Hierarchizált fürtábra. Forrás: Bárdossy et al. 2002: 323.

20. ábra: Gondolattérkép-készítés. Forrás: http://gadime.minor-kontor.de/wp-content/uploads/2013/03/Mindmap-Plus_-Digital.jpg

A megjelenítés szempontjából háromféle gondolattérképet különböztetünk meg:

- elsődlegesen a verbális, szöveges elemekkel dolgozik;
- elsődlegesen a képi elemek jellemzőek rá;
- az előző kettő vegyesen.

Hogyan készítsünk gondolattérképet?

A szöveges gondolattérképeknél is lehet a nagyobb egységeket jelezni nagyobb betűtípussal, a más-más tartalmakat, más-más színnel érdemes jelölni.

A gondolattérkép készítésének szabályai, ha szavakkal dolgozunk[1]:

1. Fektetve legyen a papír előttünk – a vizuális mezőnknek ez felel meg. Az állított lap a listázásos jegyzetelésnek és megjegyzésnek való!

2. A központi hely hordozza a fő témát – automatikusan fixál a szem és az agy a központra, figyelmet kelt. Egy szót is lehet képpé tenni.

3. A nagyobb ágak a központba kapcsolódnak és a nagyobb témákat jelzik.

4. Csak egy kulcsszó kerüljön egy vonalra – szabaddá teszi a további asszociációkat, és nem folyik egybe a sok szó!

5. Nyomtatott betűket használjunk vonalra írva – a nyomtatott betű képként tud tárolódni!

6. A szónak megfelelő hosszúságú legyen a vonal – ez tisztaságot, rendet jelent!

7. Ne legyenek nagyon ferdén a szavak, ábrák (max. 45 fok), hogy könnyű legyen olvasni!

8. A központi vonalak vastagabbak legyenek (ha később kiderül, hogy valami fontos és a periférián van, vastagítva fontossá tehető)!

9. Határok ölelhetik körül a nagyobb ágakat (mint a felhők – formájuk emlékeztető lehet.)

10.Használjunk minél több képet és színt! A képek tiszták legyenek; a külső rendezettség belső rendezettséghez vezet!

11. Változó nagyságok, dimenziók segítik a hangsúlyozást.

12. A szervezett és megfelelő térközök teszik átláthatóvá, érthetővé a térképet.

13. A kódok időmegtakarítást jelentenek, a nyilak vezetik a szemet, irányt adnak a gondolatoknak.

14. A hierarchikus elrendezés logikai rendet teremt.

15. Számokat is lehet alkalmazni, ha sorba kell a témákat rendezni.

Amit azonban lehet, érdemes képpé alakítani, mert a verbálisból vizuálissá alakítás mindig extra gondolkodást igényel, ami segíti a tartósabb megmaradást, a mélyebb feldolgozást. Nem célszerű más gondolattérképeit használni a saját tanulásunkhoz, mert lényeg az, hogy a saját sémáinkat, asszociációinkat igyekezzünk mozgósítani. Ez jóval könnyebb, mint más valakiéhez igazítani, ahol esetlegesen nem is mindig egyértelmű a kapcsolat a szimbólum és a kívánt felidézendő tartalom között, hiszen nagyon sok a saját élményen alapuló szimbólum, asszociáció a konvencionális jelek, szimbólumok mellett. Számos gondolattérkép-formát lehet találni az interneten. A lényeg, hogy azt válasszuk ki a magunk számára, amely minket a legjobban segít a tanulásban, a megjegyzésben.

Példák a gondolattérképekre

21. ábra Rajzos gondolattérkép. Forrás: http://www.okoskaland.com/ajandek-neked/tanulasmodszertan/

22. ábra Szöveges, színezett gondolattérkép. Forrás: https://info.examtime.com/files/2012/11/How-to-create-a-mind-map-mindmap.jpg

23. ábra Ruházat. Forrás:http://1.bp.blogspot.com/_jMSO51OmLeE/R_u3a3lsaxI/AAAAAAAAAB8/CdsYGO1moRE/s1600/Clothing.png

A VUE gondolattérképkészítő programnál olvashatunk további segítséget a gondolattérképek asszociativitást kihasználó voltáról a tanulásban és az emlékezeterősítésében. http://matchsz.inf.elte.hu/VUE/

[1] http://www.ekt.bme.hu/BeruTerv/gondolatterkep.pdf

« Előző | Következő »