Gyógypedagógiai gyakorlatok kézikönyve

- Gyógypedagógiai gyakorlatok kézikönyve
- 1. Bevezetés
- 2. A gyógypedagógiai gyakorlat fogalma, a gyógypedagógus gyakorlati tevékenységei
  - 2.1. Ki a gyógypedagógus?
  - 2.2. Mit értünk pedagógus kompetencia alatt?
  - 2.3. A gyógypedagógus tevékenysége és kompetenciái
  - 2.4. A gyógypedagógusok iránti kereslet
  - 2.5. Gyakorlati kompetenciák a jogszabályi megközelítésben
  - 2.6. A gyógypedagógiai praxis folyamatos megújulása
  - Összefoglalás
  - Önellenőrző kérdések
  - Szakirodalom, ajánlások, hivatkozások
- 3. A gyógypedagógiai gyakorlatok rendszere és időkerete. Színterek, célok és tevékenységek. Szervezési formák.
  - 3.1. A szegedi gyógypedagógus-képzés gyakorlati irányultsága
  - 3.2. Gyógypedagógiai gyakorlat tanegységek a szegedi képzésben
  - 3.3. Gyógypedagógiai gyakorlat, a tanterven átívelő folyamat
  - 3.4. Gyakorlatszervezési formák
  - Összefoglalás
  - Önellenőrző kérdések
  - Szakirodalom, ajánlások, hivatkozások
- 4. A gyógypedagógiai gyakorlatok célja, feladatai. A gyakorlatok helyszínei, dokumentációi és a követelmények
  - 4.1. A gyógypedagógiai gyakorlatok célja a szegedi gyógypedagógus-képzésben
  - 4.2. Mikrocsoportos gyógypedagógiai gyakorlatok
    - 4.2.1. Gyógypedagógiai gyakorlat 1.
    - 4.2.2. Gyógypedagógiai gyakorlat 2. tanegység
    - 4.2.3. Gyógypedagógiai gyakorlat 3. tanegység
  - 4.3. Egyéni gyógypedagógiai gyakorlatok
    - 4.3.1. Gyógypedagógiai gyakorlat 4. tanegység
    - 4.3.2. Szakirányú összefüggő gyakorlat tanegység
    - 4.3.3. Szakterületi féléves gyakorlat
  - Önellenőrző kérdések
  - Szakirodalom, ajánlások, hivatkozások
- 5. A gyógypedagógiai fejlesztés tervezése
  - 5.1. A tervezés jelentősége a gyógypedagógus gyakorlati munkájában.
  - 5.2. A kétpólusú szabályozás tartalmi szabályozás
    - 5.2.1. A központi dokumentumok
      - 5.2.1.1. A Nemzeti alaptanterv szerepe a gyógypedagógiai fejlesztés tervezésében
      - 5.2.1.2. Az Irányelvek
      - 5.2.1.3. A kerettanterv
    - 5.2.2. A helyi, intézményi szintű szabályozás dokumentumai
      - 5.2.2.1. A pedagógiai program, nevelési program és helyi tanterv
      - 5.2.2.2. A gyógypedagógus egyéni tervező munkája
      - 5.2.2.3. Egyéni fejlesztés terv
  - Összefoglalás
  - Önellenőrző kérdések
  - Szakirodalom, hivatkozások, ajánlások
- 6. A gyakorlatok alfája és omegája: az intézményi és intézményközi együttműködés
  - 6.1. A gyakorlatok helyszíneinek sajátosságai
  - 6.2. Az intézményi és intézményközi együttműködés résztvevőinek feladatai, felelőssége
    - 6.2.1. A Gyógypedagógus-képző Intézet
    - 6.2.2. A partnerintézmények
    - 6.2.3. A gyakorlati oktatók
    - 6.2.4. A gyakorlatvezető (mentor) gyógypedagógus
    - 6.2.5. A gyógypedagógus-hallgató
  - 6.3. Partnerség építés a Mentor(h)áló projekt támogatásával - kapcsolattartás a gyakorlatvezető gyógypedagógusokkal
  - Összefoglalás
  - Önellenőrző kérdések
  - Szakirodalom, hivatkozások, ajánlások
- 7. A szakterületi féléves gyakorlat
  - 7.1. A Szakterületi féléves gyakorlat a gyógypedagógiai gyakorlatok rendszerében
  - 7.2. A féléves terepgyakorlat célja
  - 7.3. Az összefüggő gyakorlat tartalma, időkerete
  - 7.4. Helyszínek
  - 7.5. A zárófoglalkozás
  - Összefoglalás
  - Önellenőrző kérdések
  - Szakirodalom, hivatkozások, ajánlások
- 8. A portfólió
  - 8.1 A portfólió, mint gyakorlati referencia
  - 8.2 A portfóliót alkotó dokumentumok
  - 8.3 Formai követelmények
  - 8.4 A portfólió értékelése
  - Összefoglalás
  - Önellenőrző kérdések
  - Szakirodalom, források, hivatkozások
- 9. A szakmai konzultáció szerepe a hallgatók gyakorlati tevékenységének nyomon követésében
  - 9.1 A szakmai konzultáció indokoltsága
  - 9.2 A konzultációk illeszkedése a gyakorlati kurzusokhoz
    - 9.2.1 A mikrocsoportos gyakorlatokba ágyazott szakmai konzultáció
    - 9.2.2 A Szakterületi féléves gyakorlatot kísérő konzultáció
  - 9.3 Az önreflexiók tapasztalatai
- 10. Szakirodalom ajánlás a gyógypedagógiai gyakorlatok kurzusokhoz
  - 10.1 Általános szakirodalom és a gyakorlati munkát meghatározó jogszabályok
  - 10.2 A partnerintézmények helyi pedagógiai dokumentumai
  - 10.3 Szakirány-specifikus kiadványok
    - 10.3.1 Értelmileg akadályozottak pedagógiája szakirányon
    - 10.3.2 Tanulásban akadályozottak pedagógiája szakirányon
- 11. A tananyag zárása. Teszt
  - Nyitott kérdések
  - Teszt

« Előző | Következő »

# 6.3. Partnerség építés a Mentor(h)áló projekt támogatásával - kapcsolattartás a gyakorlatvezető gyógypedagógusokkal

A korábban már említett partnerintézmény hálózat számszerű és szakirány-specifikus „karbantartása” azonban csak az egyik feladatunk.

Ennél is fontosabbnak tartjuk a korszerű szakmai támogatás jelenlétét az együttműködésben. Úgy gondoljuk, hogy a gyógypedagógusi képesítés megléte és a többéves, akár több évtizedes gyógypedagógiai gyakorlat még nem jelenti automatikusan a korszerű szakmai, módszertani ismeretek birtoklását és különösen nem garantálja annak átadási képességét. A partnerség építés során kiemelt figyelmet fordítunk a gyakorlati oktatók és a gyakorlatvezető gyógypedagógus mentorok modellközvetítő szerepére, a képzések és továbbképzések során közvetített ismeretek gyakorlatorientáltságára, a mentorszerep tudatosabb megvalósítására.

Célzatosan erre a problémakörre fókuszált a Kar TÁMOP Mentor(h)áló első pályázati programja, valamint ennek folytatásaként az aktuális TÁMOP Mentor(h)áló 2.0 program, melynek egyik célkitűzése a pedagógusképzésben közreműködők kompetenciáinak fejlesztése, kiemelt figyelemmel a gyakorlati képzésre és a mentori szerepet ellátó gyógypedagógusokra. A képzésfejlesztési program megteremtette a szakmai és anyagi feltételeket a partnerintézményekkel való szakmai együttműködés új formáira, tartalmi gazdagítására.

- 2011-ben indult útjára a „Válaszok a gyógypedagógiai gyakorlat kihívásaira” című országos szakmai konferenciánk, amely immár hagyományosnak tekinthető, minden májusban megrendezzük partnerintézményeink vezetőinek, gyógypedagógusainak részvételével. A gyógypedagógiai gyakorlati tevékenységek aktuális témái kerülnek feldolgozásra plenáris üléseken, majd a három szakirányunknak megfelelő szekciókban folytatódik az előadók és résztvevők közötti párbeszéd. Az idei konferencia programja itt olvasható.

Regisztráció a IV. Válaszok a gyógypedagógiai gyakorlat kihívásaira konferencián - 2015
Plenáris nyitó előadás: Prof.Emerita Dr. Gereben Ferencné IV. Válaszok a gyógypedagógiai gyakorlat kihívásaira konferencia - 2015

- Ugyancsak hagyományteremtő céllal hívtuk életre a „Gyakorlatvezető gyógypedagógusok fóruma” című szakmai programot, melyre minden tanév őszén sor kerül 2013 óta. Olyan rendszeres fórumot működtetünk a gyógypedagógiai gyakorlatok megvalósulásában együttműködő partnerintézményeinkkel, amely teret biztosít a gyógypedagógus-hallgatók gyakorlati kurzusaival kapcsolatos elvárások és lehetőségek, továbbá a szakmai kompetenciaprofil egyeztetésére. A diszkusszió tartalma bővebb tájékoztatás és reflektív tapasztalatcsere beszélgetések a mentori tevékenységgel kapcsolatban tapasztalt és leendő gyakorlatvezető gyógypedagógusok részvételével, továbbá gyakorlott mentoraink személyes tapasztalati beszámolóinak kérdésfelvetései és megvitatása. A párbeszéd során fontos annak tisztázása, hogy mi a gyakorlati oktatóink szerepe és felelőssége a gyakorlatok sikeres megvalósulásában, valamint, hogy milyen elméleti ismeretekkel rendelkeznek a hallgatók az egyes gyakorlati stúdiumok megkezdésekor. Célunk továbbá, hogy tapasztalatcsere történjen a régi és leendő gyakorlatvezető gyógypedagógusok valamint az Intézet gyakorlati oktatói között a gyakorlatvezetői tevékenységgel kapcsolatban, a hallgatók reflexióit is megismerve. A Fórum programja és képes beszámolója itt olvasható.

Párbeszéd a szakirányú szekcióban Gyakorlatvezető gyógypedagógusok fóruma – 2014

## Feladat

Kattintson a fórum és a konferencia programjaira és nézze meg, milyen gyógypedagógiai gyakorlati tevékenységekre fókuszált a legutóbbi két szakmai rendezvény!

Mindkét konferencián/tanácskozáson díjmentes a partnerintézményeinkből érkező szakemberek részvétele, ezzel is viszonozva az összefüggő gyakorlatokban gyakorlatvezető gyógypedagógusok szakmai együttműködését (Máténé, 2015b).

E szakmai programokon a gyógypedagógus-hallgatók is aktívan közreműködnek.

- Aktuális innováció, hogy a Mentor(h)áló 2.o projekt támogatásával 2015.tavaszán magalakult a Gyógypedagógiai Mentoráló és Módszertani Központ az SZTE JGYPK Gyógypedagógus-képző Intézeten belül. Az új szervezeti egység elsődleges céljai között szerepel a gyógypedagógia gyakorlatok eddigi eredményeinek megőrzése és a feladat szakmai megújítása, valamint a gyakorlatokban együttműködő partnereink rendszeres továbbképzése.

« Előző | Következő »