Gyógypedagógiai gyakorlatok kézikönyve

- Gyógypedagógiai gyakorlatok kézikönyve
- 1. Bevezetés
- 2. A gyógypedagógiai gyakorlat fogalma, a gyógypedagógus gyakorlati tevékenységei
  - 2.1. Ki a gyógypedagógus?
  - 2.2. Mit értünk pedagógus kompetencia alatt?
  - 2.3. A gyógypedagógus tevékenysége és kompetenciái
  - 2.4. A gyógypedagógusok iránti kereslet
  - 2.5. Gyakorlati kompetenciák a jogszabályi megközelítésben
  - 2.6. A gyógypedagógiai praxis folyamatos megújulása
  - Összefoglalás
  - Önellenőrző kérdések
  - Szakirodalom, ajánlások, hivatkozások
- 3. A gyógypedagógiai gyakorlatok rendszere és időkerete. Színterek, célok és tevékenységek. Szervezési formák.
  - 3.1. A szegedi gyógypedagógus-képzés gyakorlati irányultsága
  - 3.2. Gyógypedagógiai gyakorlat tanegységek a szegedi képzésben
  - 3.3. Gyógypedagógiai gyakorlat, a tanterven átívelő folyamat
  - 3.4. Gyakorlatszervezési formák
  - Összefoglalás
  - Önellenőrző kérdések
  - Szakirodalom, ajánlások, hivatkozások
- 4. A gyógypedagógiai gyakorlatok célja, feladatai. A gyakorlatok helyszínei, dokumentációi és a követelmények
  - 4.1. A gyógypedagógiai gyakorlatok célja a szegedi gyógypedagógus-képzésben
  - 4.2. Mikrocsoportos gyógypedagógiai gyakorlatok
    - 4.2.1. Gyógypedagógiai gyakorlat 1.
    - 4.2.2. Gyógypedagógiai gyakorlat 2. tanegység
    - 4.2.3. Gyógypedagógiai gyakorlat 3. tanegység
  - 4.3. Egyéni gyógypedagógiai gyakorlatok
    - 4.3.1. Gyógypedagógiai gyakorlat 4. tanegység
    - 4.3.2. Szakirányú összefüggő gyakorlat tanegység
    - 4.3.3. Szakterületi féléves gyakorlat
  - Önellenőrző kérdések
  - Szakirodalom, ajánlások, hivatkozások
- 5. A gyógypedagógiai fejlesztés tervezése
  - 5.1. A tervezés jelentősége a gyógypedagógus gyakorlati munkájában.
  - 5.2. A kétpólusú szabályozás tartalmi szabályozás
    - 5.2.1. A központi dokumentumok
      - 5.2.1.1. A Nemzeti alaptanterv szerepe a gyógypedagógiai fejlesztés tervezésében
      - 5.2.1.2. Az Irányelvek
      - 5.2.1.3. A kerettanterv
    - 5.2.2. A helyi, intézményi szintű szabályozás dokumentumai
      - 5.2.2.1. A pedagógiai program, nevelési program és helyi tanterv
      - 5.2.2.2. A gyógypedagógus egyéni tervező munkája
      - 5.2.2.3. Egyéni fejlesztés terv
  - Összefoglalás
  - Önellenőrző kérdések
  - Szakirodalom, hivatkozások, ajánlások
- 6. A gyakorlatok alfája és omegája: az intézményi és intézményközi együttműködés
  - 6.1. A gyakorlatok helyszíneinek sajátosságai
  - 6.2. Az intézményi és intézményközi együttműködés résztvevőinek feladatai, felelőssége
    - 6.2.1. A Gyógypedagógus-képző Intézet
    - 6.2.2. A partnerintézmények
    - 6.2.3. A gyakorlati oktatók
    - 6.2.4. A gyakorlatvezető (mentor) gyógypedagógus
    - 6.2.5. A gyógypedagógus-hallgató
  - 6.3. Partnerség építés a Mentor(h)áló projekt támogatásával - kapcsolattartás a gyakorlatvezető gyógypedagógusokkal
  - Összefoglalás
  - Önellenőrző kérdések
  - Szakirodalom, hivatkozások, ajánlások
- 7. A szakterületi féléves gyakorlat
  - 7.1. A Szakterületi féléves gyakorlat a gyógypedagógiai gyakorlatok rendszerében
  - 7.2. A féléves terepgyakorlat célja
  - 7.3. Az összefüggő gyakorlat tartalma, időkerete
  - 7.4. Helyszínek
  - 7.5. A zárófoglalkozás
  - Összefoglalás
  - Önellenőrző kérdések
  - Szakirodalom, hivatkozások, ajánlások
- 8. A portfólió
  - 8.1 A portfólió, mint gyakorlati referencia
  - 8.2 A portfóliót alkotó dokumentumok
  - 8.3 Formai követelmények
  - 8.4 A portfólió értékelése
  - Összefoglalás
  - Önellenőrző kérdések
  - Szakirodalom, források, hivatkozások
- 9. A szakmai konzultáció szerepe a hallgatók gyakorlati tevékenységének nyomon követésében
  - 9.1 A szakmai konzultáció indokoltsága
  - 9.2 A konzultációk illeszkedése a gyakorlati kurzusokhoz
    - 9.2.1 A mikrocsoportos gyakorlatokba ágyazott szakmai konzultáció
    - 9.2.2 A Szakterületi féléves gyakorlatot kísérő konzultáció
  - 9.3 Az önreflexiók tapasztalatai
- 10. Szakirodalom ajánlás a gyógypedagógiai gyakorlatok kurzusokhoz
  - 10.1 Általános szakirodalom és a gyakorlati munkát meghatározó jogszabályok
  - 10.2 A partnerintézmények helyi pedagógiai dokumentumai
  - 10.3 Szakirány-specifikus kiadványok
    - 10.3.1 Értelmileg akadályozottak pedagógiája szakirányon
    - 10.3.2 Tanulásban akadályozottak pedagógiája szakirányon
- 11. A tananyag zárása. Teszt
  - Nyitott kérdések
  - Teszt

« Előző | Következő »

# 4.2.1. Gyógypedagógiai gyakorlat 1.

A gyakorlat célja

- Az elsőéves gyógypedagógia szakos hallgatók érzékenyítése a választott szak ellátási körébe tartozó személyek iránt;
- a szakirány választás előkészítése intézménylátogatásokkal, a sajátos nevelési igényű gyermekekkel és felnőtt fogyatékos kliensekkel kapcsolatos gyógypedagógiai tevékenységek megfigyelésével.

Cél, hogy a hallgatók ismerjék meg a tanulásban akadályozottak pedagógiája, az értelmileg akadályozottak pedagógiája és a logopédia szakirányú gyógypedagógus főbb kompetenciáit, tevékenységének színtereit;

- kapjanak betekintést autizmus spektrumzavarban érintett gyermekek sérülés-specifikus gyógypedagógiai fejlesztésébe;
- bemutató foglalkozásokon szerezzenek saját élményű tapasztalatokat a különleges bánásmódot igénylő gyermekekkel és speciális szükségletű felnőttekkel kapcsolatban.

Kompetenciák

Az elsőéves gyógypedagógia szakos hallgató a gyakorlat során képessé válik

- tudatosan megfigyelni és megismeri a tanulásban akadályozott tanulók és az értelmileg akadályozott gyermekek és felnőttek ellátásában résztvevő intézménytípusokat, a gyógypedagógiai tevékenység helyszíneit, azok főbb feladatait;
- tapasztalatot szerezni az egységes gyógypedagógiai módszertani intézmény, és a pedagógiai szakszolgálatok tevékenységéről, különös tekintettel a logopédiai ellátás feladataira illetve az integrált nevelés támogatásának lehetőségeire;
- a fogyatékos személyekkel kialakított kommunikációs helyzetekre adekvátan reagálni.

Tartalom

Gyógypedagógiai és többségi, integráló intézmények látogatása heti egy alkalommal kiscsoportos formában, gyakorlati oktatók irányításával. Az intézmény sajátosságainak megismerése: az intézményben ellátott kliensek összetétele, a velük kapcsolatos gyógypedagógiai tevékenységek köre, nevelési és oktatási sajátosságok, fejlesztő terápiák, a szakemberek közötti interdiszciplináris együttműködés, valamint ennek személyi, szakmai és tárgyi feltételei. Gyógypedagógus által irányított bemutató foglalkozások megfigyelése, a látottak elemzése a gyakorlatok oktató facilitálásával. Gyakorlati és hospitálási napló megnyitása és vezetése megfigyelési szempontok útmutatásai szerint, a gyakorlat folyamatos dokumentálása. Önálló tájékozódás az ajánlott és aktuális, gyakorlatorientált szakirodalmi forrásokból.

Helyszínek

A gyakorlatok helyszíneit úgy választottuk ki, hogy a szegedi gyógypedagógus-képzés mindhárom szakirányának megfelelő gyógypedagógiai tevékenységek intézményeibe legyen lehetőség a hallgatónak betekintést nyerni. E gyakorlatok megvalósulását segítő intézmények Szegeden, illetve Hódmezővásárhelyen találhatók. Az első gyógypedagógiai gyakorlat kurzus helyszínein a hallgatók heti forgórendszerben vesznek részt, így a félév során valamennyi hallgató el tud jutni minden terepre.

## Feladat

Egy gyakorlati terep meglátogatása előtt kattintson a következő felsorolásban ismertetett gyakorlóhelyeink alatti linkre, és tájékozódjon az intézmény ellátási körébe tartozó személyekről és a velük kapcsolatos gyógypedagógiai tevékenységekről!

1.) értelmileg akadályozottak pedagógiája szakirány területén

- gyógypedagógiai óvoda

Kozmutza Flóra Óvoda, Általános Iskola, Szakiskola, Kollégium, Gyermekotthon és Egységes Gyógypedagógiai Módszertani Intézmény

6800 Hódmezővásárhely, Kutasi út 34-36.

http://www.kozmutzaflora.sulinet.hu

forrás: http://www.kozmutzaflora.sulinet.hu/node/53

- általános iskola vagy készségfejlesztő speciális szakiskola,

Kozmutza Flóra Óvoda, Általános Iskola, Szakiskola, Kollégium, Gyermekotthon és Egységes Gyógypedagógiai Módszertani Intézmény

6800 Hódmezővásárhely, Kutasi út 34-36.

http://www.kozmutzaflora.sulinet.hu/node/42

forrás: http://www.kozmutzaflora.sulinet.hu/media-gallery/detail/141/2490
forrás: http://www.kozmutzaflora.sulinet.hu/node/42

- korai fejlesztés feladatellátás pedagógiai szakszolgálati intézményben

Hódmezővásárhelyi Pedagógiai Szakszolgálat

6800 Hódmezővásárhely, Szék u. 3.

http://www.szakszolgalatvasarhely.hu/node/252

- halmozottan fogyatékos és értelmileg súlyosan akadályozott gyermekek fejlesztő nevelése és oktatása

Csodaház Foglalkoztató Napközi és Fejlesztő Iskolai Tagozat

6800 Hódmezővásárhely, Endre Béla u. 2.

http://www.kapcsolatkozpont.hu/csodahaz/index.php

forrás: http://www.kapcsolatkozpont.hu/csodahaz/index.php

- felnőtt értelmi fogyatékos személyek napközi ellátása

SZKTT Egyesített Szociális Intézmény Fogyatékos Személyek Nappali Ellátása

6724 Szeged, 6724 Szeged, Kálvária tér 8.

http://www.szktt-eszi-szeged.hu/elements/kapcs.html

forrás: http://www.szktt-eszi-szeged.hu/galeria/25..JPG

2.) tanulásban akadályozottak pedagógiája szakirány területén

- általános iskola (tanulásban akadályozott tanulókat együtt- és különnevelő intézmények) vagy speciális szakiskola,

- együttnevelés keretében

Wesley János Óvoda, Általános Iskola és Középiskola

6721 Szeged, Osztrovszky utca 1/b

http://wesleydelalfold.hu/

forrás: http://wesleydelalfold.hu/galeria/oszi-unnep-zentai-epulet/

Algyői Fehér Ignác Általános Iskola

6750 Algyő, Sport u. 5.

http://www.algyoiskola.hu/

forrás: http://www.algyoiskola.hu/index.php?option=com_content&view=article&id=79&Itemid=4&lang=hu

- külön nevelés keretében

Szeged és Térsége Bárczi Gusztáv Egységes Gyógypedagógiai Módszertani Intézmény, Általános Iskola, Óvoda

6723 Szeged, Sólyom utca 4.

http://barczisztegymi.ucoz.hu

forrás: http://barczisztegymi.ucoz.hu/index/altalanos_iskola_es_ovoda/0-4

- egységes gyógypedagógiai módszertani intézmény

Szeged és Térsége Bárczi Gusztáv Egységes Gyógypedagógiai Módszertani Intézmény, Általános Iskola, Óvoda

6723 Szeged, Sólyom utca 4.

http://barczisztegymi.ucoz.hu/index/utazo_gyogypadagogus_halozat/0-8

forrás: http://barczisztegymi.ucoz.hu/index/utazo_gyogypadagogus_halozat/0-8

- autizmus specifikus iskolai csoport

Szeged és Térsége Bárczi Gusztáv Egységes Gyógypedagógiai Módszertani Intézmény, Általános Iskola, Óvoda

6723 Szeged, Sólyom utca 4.

http://barczisztegymi.ucoz.hu/

autista gyermekek közös munkája forrás: http://barczisztegymi.ucoz.hu/index/altalanos_iskola_es_ovoda/0-4

- autista gyermekek óvodai együttnevelése

Felsővárosi Óvoda

6723. Szeged, Gyík u. 15.

http://ovi.szegedvaros.hu/index.php?option=com_content&task=view&id=54&Itemid=100

forrás: http://ovi.szegedvaros.hu/index.php?option=com_content&task=view&id=54&Itemid=100

3.) logopédia területén

- pedagógiai szakszolgálat tevékenységeinek megismerése
- logopédia feladatellátás pedagógiai szakszolgálati intézményben

Hódmezővásárhelyi Pedagógiai Szakszolgálat

6800 Hódmezővásárhely, Szék u. 3.

http://www.szakszolgalatvasarhely.hu/node/252

## Feladat

1. Olvassa el a „szegedma” hírportál tudósítását a szegedi óvodák integrációs gyakorlatáról! Milyen fontos személyi feltételeket emelnek ki a sikeres együttnevelés érdekében?
2. Tekintse meg az Érintések című filmet! Milyen típusú foglalkozásokat és milyen gyógypedagógiai tevékenységeket tud beazonosítani a partnerintézményünkben?

Módszerek

Csoportos intézménylátogatás, megfigyelés, helyszíni konzultáció és reflexió; egyéni hallgatói felkészülés: a gyakorlat írásbeli dokumentálása, szakirodalom egyéni feldolgozása, értelmezése.

Követelmények

A gyógypedagógus-jelölttől elvárt viselkedési normák betartása a gyakorlóhelyeken. A gyakorlaton való részvétel minden alkalommal kötelező, a betegség miatti távolmaradást orvosi igazolással igazolni, a mulasztást pótolni kell. A gyakorlatról készített hospitálási feljegyzések bemutatása a gyakorlati oktató által meghatározott időpontig; kurzuszáró dolgozat megírása az intézménylátogatások tapasztalatai alapján; az ajánlott gyógypedagógiai szakirodalom önálló feldolgozása.

A gyakorlati jegy összetevői

- a jelenlét rendszeressége
- a gyakorlati és hospitálási napló igényes vezetése
- a kurzuszáró dolgozat eredménye
- reflexiók a gyakorlatra
- tájékozottság az ajánlott szakirodalomban.

A gyógypedagógiai gyakorlat 1. kurzushoz ajánlott olvasmányok

Könyvek

Gordosné Szabó Anna (2004): Bevezető általános gyógypedagógiai ismeretek. Nemzeti Tankönyvkiadó, Budapest.

Illyés Sándor (2000, szerk.): Gyógypedagógiai alapismeretek. ELTE Bárczi Gusztáv Gyógypedagógiai Főiskolai Kar, Budapest.

Szakfolyóirat cikkek

Fábián Zsuzsanna és Tóthné Aszalai Anett (2013): Narratívumok elemzése –

beszédfogyatékosság szülői nézőpontból. Gyógypedagógia szemle. 41. 1.sz. 56-64.

On-line:

http://www.prae.hu/prae/gyosze.php?menu_id=102&jid=42&jaid=613

Havasi Ágnes (2008): Az autizmussal élő gyermekek nevelés-oktatása – amikor a
hagyományos nevelés kudarcba fullad. In: Borbély Sjoukje (szerk.): Kezünkben a
diagnózissal. Kézenfogva Alapítvány, Budapest. 73-93.

Leiner Károly (2010): Integrálunk. Valóban? Fejlesztő pedagógia. 21. 5.sz. 38-44.

Pásztor Éva (2010): A gyógypedagógiai intézmények negatív értékhordozókká váltak? In: Fejlesztő pedagógia. 21. 5.sz. 34-37.
Papp Gabriella, Perlusz Andrea, Schiffer Csilla, Szekeres Ágota és Takács István (2012): Két út van előttem…? Speciális és többségi intézmények közötti kooperáció és konkurencia a sajátos nevelési igényű tanulók oktatásában. Gyógypedagógia szemle. 40. 2.sz. 170-187. On-line: http://prae.hu/prae/gyosze.php?menu_id=102&jid=39&jaid=580

Radványi Katalin, Mede Perla és Regényi Enikő Mária (2010): Az értelmileg akadályozott iskoláskorú gyermekeket ellátó intézmények helyzete - kérdőíves felmérés eredményei. Gyógypedagógiai szemle. 38. 1. sz. 14-23. On-line: http://www.prae.hu/prae/gyosze.php?menu_id=102&jid=31&jaid=454

Stefanik Krisztina (2005): Terápiás lehetőségek az autizmussal élő gyermekek fejlesztésében. Fejlesztő pedagógia. 15. 2.sz. 12-17.

## Feladat

Készítsen egy 4500 - 5000 karakter terjedelmű írásbeli reflexiót a Gyógypedagógiai gyakorlat
1. kurzusról a következő kérdéskörben:
A hospitálások élményei és az ajánlott irodalom áttanulmányozása alapján melyik szakirányt és melyik gyógypedagógiai gyakorlati tevékenységet érzi magához a legközelebb és miért?

MEGFIGYELÉSI SZEMPONTOK

1.) az intézmény működésének főbb jellemzői, mutatói (a helyszíni tájékoztatás és a honlap alapján)

- az ellátottak köre, fogyatékossági csoportok
- a gyógypedagógiai tevékenységek
- terápiás lehetőségek az intézményben

2.) a szülőkkel való kapcsolattartás formái

3.) az intézményben dolgozó szakemberek összetétele és az interdiszciplináris együttműködés

4.) tárgyi feltételek (támogató környezet, akadálymentesség, fejlesztő, terápiás helyiségek és ezek berendezései, általános és speciális fejlesztő- és taneszközök, stb.)

A látottakat, tapasztalataikat, észrevételeiket és saját élményeiket a pedagógiai naplójukban rendszeresen rögzítsék.

A gyógypedagógia gyakorlatokra vonatkozó

általános viselkedési normák

1. A terepgyakorlatot teljesítő hallgatókra a külső oktatási helyszíneken is érvényes az https://www.u-szeged.hu/download.php?docID=819
2. A gyakorlat megkezdése előtt a gyakorlóhelyen tájékozódjanak az intézmény házirendjéről, amely a gyakorlatot teljesítő gyógypedagógus-hallgatókra is vonatkozik!
3. Az intézményi szabályzatok és az ellátottak pedagógiai dokumentumainak áttekintése csak az intézményvezető engedélyével és az intézmény területén lehetséges, egy erre a helyre kijelölt helyiségben. Az intézményből ilyen dokumentumokat kihozni nem szabad!
4. A kliensekről kapott információkra teljes körű a titoktartási kötelezettség. A gyakorlatokhoz kapcsolódó írásbeli feladatokban a kliensek azonosítására alkalmas személyes adatait nem szabad felhasználni!
5. A partnerintézményekkel való zavartalan együttműködés érdekében fontos:
6. A bemutató foglalkozásokat hangos beszélgetéssel, megjegyzésekkel ne zavarják, a látogatás közben felmerülő kérdések megbeszélésére minden alkalommal lehetőséget biztosítunk.

- - a pontos megérkezés
  - a mikro csoportos gyakorlatok esetén a hallgatók csak a gyakorlati oktatóval együtt tartózkodhatnak az intézményben,
  - ne késsenek el, mert ezzel megzavarják az intézménylátogatást!
  - már megkezdett foglalkozásba, tanórába késői érkezés miatt bekapcsolódni nem szabad.
  - betegség esetén a távolmaradást előző napon, de legkésőbb a gyakorlat napján reggel 8.00 óra előtt jelezni kell a gyakorlati oktatónak vagy a gyakorlatvezető gyógypedagógusnak
  - ázas állapotban vagy fertőző betegséggel nem szabad a gyakorlat helyszínén megjelenni és a közösségbe menni
  - az intézmények többségében váltó lábbeli viselése szükséges
  - a mobiltelefonok, okos telefonok kikapcsolása a gyakorlat teljes ideje alatt
  - a foglalkoztató termekben ne étkezzenek, étkezés csak a foglalkoztató- vagy tantermeken kívül lehetséges

dohányzás az intézmények teljes területén tilos, kizárólag a házirendben megjelölt, bejárati kapun kívüli helyen lehetséges a gyakorlat és az azt követő konzultáció közé illesztett pihenő időben.

« Előző | Következő »