Az IKT alkalmazása a gyógypedagógiában

- Az IKT alkalmazása a gyógypedagógiában
- Előszó
- A tananyag célja
- 1. fejezet: Változó világ, váltózó generációk
  - 1.1. Az információs társadalom
  - 1.2. Generációs elméletek
  - 1.3. Változó pedagógus szerep
  - Összefoglalás
  - Felhasznált irodalom
  - Ellenőrző kérdések, feladatok
- 2. fejezet: Az EU-s oktatási informatikai stratégiák
  - 2.1. Kulcskompetenciák
  - 2.2. A tanárképzés újragondolása
  - 2.3. Esélyegyenlőség
  - Összefoglalás
  - Felhasznált irodalom
  - Ellenőrző kérdések, feladatok
- 3. fejezet: A tanuláselméletek változása
  - 3.1. Tanuláselméletek
  - 3.2. A konnektivizmus
  - Összefoglalás
  - Felhasznált irodalom
  - Ellenőrző kérdések, feladatok
- 4. fejezet: Az IKT-műveltség és a digitális írástudás
  - 4.1. Az IKT-műveltség
  - 4.2. A digitális írástudás
  - Összefoglalás
  - Felhasznált irodalom
  - Ellenőrző kérdések, feladatok
- 5. fejezet: Az IKT kompetencia a pedagógusképzésben
  - 5.1. Változó igények
  - 5.2. Pedagógusok IKT kompetenciája
  - 5.3. A kompetenciarendszer újradefiniálása
  - Felhasznált irodalom
  - Ellenőrző kérdések, feladatok
- 6. fejezet: Az IKT kompetencia fejlesztésének lehetőségei
  - 6.1. Az IKT alkalmazásának feltételei
  - 6.2. Pedagógusok IKT kompetenciájának vizsgálata
  - Összefoglalás
  - Felhasznált irodalom
  - Ellenőrző kérdések, feladatok
- 7. fejezet: A technológia hatása az oktatási módszerekre, eszközökre
  - 7.1. Az oktatási módszerek változása
  - 7.2. Az oktatásban alkalmazott eszközök változása
  - Összefoglalás
  - Felhasznált irodalom
  - Ellenőrző kérdések, feladatok
- 8. fejezet: Az IKT szerepe a pedagógiai mérésben, értékelésben, fejlesztésben
  - 8.1. Igény a számítógépes tesztelésre való áttérésre
  - 8.2. A számítógépes tesztelés helye a mérési, értékelési folyamatban
  - 8.3. Előnyök és hátrányok
  - 8.4. Hazai példák
  - Összefoglalás
  - Felhasznált irodalom
  - Ellenőrző kérdések, feladatok
- 9. fejezet: Akadálymentesítés és IKT eszközök
  - 9.1. Hallássérültek
  - 9.2. Látássérültek
  - 9.3. Mozgássérültek
  - Összefoglalás
  - Felhasznált irodalom
  - Ellenőrző kérdések, feladatok
- 10. fejezet: A logopédiai terápiák során alkalmazható programok, szoftverek
  - 10.1. Hallástréning
  - 10.2. Owlie Boo
  - 10.3. Piano Machine
  - 10.4. Animal Sounds Game
  - 10.5. Varázsdoboz
  - 10.6. Beszédmester
  - 10.7. Info-tanoda programcsalád - Hallod-e? program
  - 10.8. Szemfüles - Hallási megkülönböztető képesség fejlesztő szoftver
  - 10.9. Interaktív rehabilitációs szoftver afáziás betegek részére
  - 10.10. Beszédasszisztens
  - 10.11. Prozódiai oktató program a helyes intonáció és ritmus elsajátításához (POP)
  - Összefoglalás
  - Felhasznált irodalom
  - Ellenőrző kérdések, feladatok
- 11. fejezet: A tanulási zavar terápiás folyamatában alkalmazható szoftverek, programok
  - 11.1. Internetes alkalmazások
  - 11.2. Felolvasó program
  - 11.3. Digitális tananyagok
  - 11.4. Gondolattérképek
  - 11.5. Szoftverek
  - 11.6. Gépírás mint segítő tevékenység
  - Összefoglalás
  - Felhasznált irodalom
  - Ellenőrző kérdések, feladatok
- 12. fejezet: A tanulásban akadályozott tanulók nevelése, oktatása IKT alkalmazásával
  - 12.1. Szoftverek
  - 12.2. Interaktív táblák az oktatásban
  - Összefoglalás
  - Felhasznált irodalom
  - Ellenőrző kérdések, feladatok
- 13. fejezet: Az értelmileg akadályozott tanulók nevelése, oktatása IKT alkalmazásával
  - 13.1. Internetes játékok
  - 13.2. A kommunikációt segítő szoftverek
  - Összefoglalás
  - Ajánló
- 14. fejezet: Módszertani segédanyag

« Előző | Következő »

# 11.5. Szoftverek

A Beszédmester olvasásfejlesztő programrésze alkalmas a diszlexiás gyermekek komplex képességfejlesztésére. Alkalmazható a figyelem- és memóriafejlesztésre, a vizuális differenciáló képesség fejlesztésre, s kiemelten a fonológiai tudatosság fejlesztésre a hallási diszkriminációs készség és a hallási figyelem területén. A program a 8-10 évesek olvasásfejlesztési terápiájában is eredményesen alkalmazható, a betűk újratanításakor, illetve a tévesztett betűk, betűpárok gyakoroltatásakor. (Kocsor, Bácsi és Mihalovics, 2006)

A Dyslex 2005 az olvasási készséget és a helyesírást fejlesztő programcsalád. A diszlexia reedukációs foglalkozások keretén belül kiválóan alkalmazható program. Javítja az olvasási és helyesírási hibákat, fejleszti az értő olvasást, és fokozza az olvasási sebességet, a reakció időt. Betűsorozatok, szavak és mondatok szintjén dolgozhatnak (akár önállóan is) a tanulók. (lásd: 5. sz. kép) A program erőssége az eredményjelző panel, amely tájékoztat a megoldott feladatok mennyiségéről, teljesítményéről, és a feladatmegoldásra fordított időről is. (lásd: 6. sz. kép) .A program demó verziója a forgalmazó honlapjáról letölthető, s magvásárlás után aktiválható.

5. sz. kép: Hiányos szavak

6. sz. kép: Érékelő ablak

A logopédiai prevenciós és reedukációs terápiák során kiválóan alkalmazható ingyenes szoftvereket tartalmaz a Gyógypedagógiai Info-Technológiai Eszközök (GyITE) honlap, mely az ELTE BGGyK Kutatásmódszertani Csoport irányításával készült. A honlapon található szoftverek közül Lőrik József és Szabóné Vékony Andrea logopédusok együttműködésével készült a GyITE Igen-Nem olvasásértés fejlesztő program. A program felülete egyszerűen kezelhető, többféle beállítási lehetőséget tartalmaz (pl: betűméret, feladatok száma). A felhasználó lexikai döntések sorozatát hozza meg a feladatmegoldás során, amíg eldönti egy látott / olvasott szóról, mondatról, hogy az a megadott kategóriába (pl: értelmes szó, értelmes mondat, zöldség) tartozik vagy sem. (lásd: 7. sz. kép) A program erőssége a feladatsor elvégzése utáni azonnali visszacsatolás, melyben a feladatmegoldó láthatja a helyes és / vagy hibás döntéseit, valamint a feladatban eltöltött idejét.(lásd: (8.sz. kép)

7. sz. kép: Értelmes szó

8. sz. kép: Értékelő ablak

Számos oktatószoftver készült az olvasási, helyesírási, számolási készség fejlesztésnek támogatásra. A Manó oktatóprogramok a diszlexia és diszkalkulia prevenciós és reedukációs foglalkozások keretén belül is alkalmazható programcsalád. Az óvodásoknak készült szoftverek (pl: Mini Manó Tavasz) feladatai kiemelten a vizuális percepció területeinek fejlesztésére alkalmasak. Az olvasás programok (pl: ManóOlvasás1) a hangozató-, elemző-, összetevő-, szótagoló olvasástanítási módszer alapelvei alapján készültek, betartva a homogén gátlás elvét, valamint a fokozatosság elvét (betűk, szótagok, szavak, mondatok, történetek), ezért a kezdő olvasók és az olvasási nehézséggel / zavarral küzdő gyermekek fejlesztésében is kiválóan alkalmazhatóak. A ManóMatek (1-4) feladatai az egyes osztályfokoknak megfelelő számkörbe kalauzolja a gyerekeket.

A Mókus CD Iskola leginkább a mechanikus gyakorlás fázisában alkalmazható a diszlexia, diszgráfia és diszkalkulia terápia során. A helyesírási-, és a nyelvtani ismereteket gyakorolt cd-k az alsó tagozatos, felső tagozatos gyerekeknek készültek, de akár a középiskolás diszlexia, diszgráfia reedukációs foglalkozások keretében is remekül lehet azokat alkalmazni. A matematikai ismereteket gyakorló programok tartalma, szintén osztályfokra van tagolva (1-8. osztály) témaköröknek megfelelően. A programcsalád tartalma alapján az általános-, és középiskolás diszkalkuliás tanulók fejlesztése során is alkalmazható eszköztár.

A Varázsbetű Programcsalád szintén remekül alkalmazható a diszlexiás, diszgráfiás, diszkalkuliás tanulók (fiatal felnőttek) készség- és képességfejlesztésében. (lásd: 9. sz. kép) A programcsalád feladatai fejlesztik a vizuális és auditív percepciót, pozitív hatással vannak a szókincsre, az olvasási- és számolási képességre. A program előnye, hogy az igényeknek megfelelően lehet a feladatok nehézségét változtatni.

9. sz. kép: Varázsbetű programcsalád

« Előző | Következő »