Játékpedagógia

- JÁTÉKPEDAGÓGIA
- A projekt
- Bevezetés
- 1. fejezet: Gondolatok az óvodai neveléshez
- 2. fejezet: Történeti bevezetés
  - 2.1. A gyermeki játékra vonatkozó ókori nézetek
  - 2.2. Középkori gyermekfelfogások és a játék
  - 2.3. Comenius és Fröbel a játékról
  - 2.4. Elméletek a játékról
  - Irodalom
  - Ellenőrző kérdések és megoldások
- 3. fejezet: A játékpedagógia elméleti kérdései
  - 3.1. A játék helye az óvodai nevelés rendszerében
  - 3.2. A játék fogalma és jellemzői
  - 3.3. Az állatok játéka
  - 3.4. A játék szerepe a személyiségfejlődésben
  - 3.5. Winnicott a játékról
  - 3.6. Piaget játékelmélete
  - Irodalom
  - Ellenőrző kérdések és megoldások
- 4. fejezet: Játékfajták
  - 4.1. Játékfajták, játéktípusok
  - 4.2. Játékok régen, - amivel nagyszüleink játszottak (Olvasmány)
  - 4.3. Gyakorló vagy funkciójáték
  - 4.4. Szerepjáték
  - 4.5. Dramatikus játék - drámajáték
  - 4.6. Konstruáló játék
  - 4.7. Szabályjáték
  - Irodalom
  - Ellenőrző kérdések és megoldások
- 5. fejezet: Az óvodai játék szervezésének feltételei, optimális körülményei
  - 5.1. A derűs légkör megteremtése
  - 5.2. A csoportszoba
  - 5.3. A szabadtéri játékok
  - 5.4. A játékeszközök
  - Irodalom
  - Ellenőrző kérdések és megoldások
- 6. fejezet: Az óvodapedagógus szerepe a játéktevékenységben
  - 6.1. Az óvodapedagógus és a játéktevékenység irányítása
  - Irodalom
  - Ellenőrző kérdések és megoldások
- 7. fejezet: A gyermek megismerése a tevékenység során
  - 7.1. A gyermek megfigyelése játék közben
  - 7.2. Játék és tanulás
  - 7.3. Játék és munka
  - Irodalom
  - Ellenőrző kérdések és megoldások
- 8. fejezet: Felkészülés a játékfoglalkozásra
  - 8.1. Felkészülés a játékfoglalkozásra
  - 8.2. Hallgatói munkák a Felkészülés a játékfoglalkozásra témához
- Záró gondolatok
- Összefoglaló feladatok és megoldások
- Irodalom

« Előző | Következő »

# Bevezetés

## Előszó

A tananyag a játékpedagógia főbb kérdésköreit járja körül, elősegítve azt, hogy az óvodapedagógus a tanult és kifejlesztett kompetenciák birtokában mindig gyerekfüggő, szituációfüggő döntést hozzon, találja meg a hangot a gyerekkel, gyerekcsoporttal, legyen képes tudatosan alkalmazni mindazt a játékpedagógiai tudást, amelyet összegyűjtött.

A játék a kisgyermekek egészséges életformája, szerencsés esetben az ember egész élete során megőrzi játszóképességét.

Óvodás korú gyermekek esetében a játék – munka – tanulás tevékenységstruktúrában a játék a fő tevékenység, ezért az óvodapedagógus hallgatók tanulmányaik során kitüntetett figyelemmel kell, hogy forduljanak a témához.

Célunk, hogy óvodapedagógus hallgatóink képesek legyenek:

- önállóan felhasználni az olvasott szakirodalomban leírtakat saját tevékenységeik során;
- elemezni a tudományos ismereteket és adatokat, absztrakt módon gondolkodni, szintézist alkotni és általánosításokat megfogalmazni;
- felhasználni az elméleti ismereteket a való világban;

felhasználni ismereteiket saját szakmai tevékenységük során.

A témák rövid, áttekintő bemutatása:

A tananyagot nyolc nagy témakörben tárgyaljuk, az elméleti és történeti bevezetőt a játékfajták elemző bemutatása követi.

Külön egységben tárgyaljuk a játék szervezési feltételeit a játékterek, játék eszközök és az óvoda pszichés klímája tekintetében.

Ezt követően az óvodapedagógus szerepét tekintjük át a játéktevékenység vonatkozásában, majd a gyermek megismerése a játék során, a játék mint tevékenység és a tanulás és munka kapcsolatának elemzése következik.

Az anyagot a játékfoglalkozásra való felkészülés bemutatásával zárjuk.

A jegyzet elméleti tananyagainak elsajátítása során jól hasznosíthatóak a kisgyermeknevelő szakokon tanult általános pedagógiai és pszichológiai ismeretek, a gyakorlatban gyűjtött tudásanyag.

Minden témakörhöz a tudás elsajátítását ellenőrző feladatok és azok megoldásai tartoznak, valamint irodalomjegyzék segíti a további tájékozódást.

A Történeti bevezetővel a hallgatók térbeli és időbeli tájékozódását, elvont gondolkodását kívánjuk fejleszteni.

A 3. fejezetben tárgyalt elméleti kérdések segítik az összefüggések felismerését, az absztrakt ismeretek elsajátítását, a hivatás iránti érzelmi elkötelezettség fejlődését.

A Játékfajták a legfontosabb szakmai ismeretek közvetítésével alapozzák, segítik a hallgatókat a gyakorlatokra történő felkészülésben.

Az 5. fejezet anyagai a való világban történő tájékozódást segítik elő, a 6. a pedagógus hivatásra történő tudatos készülést.

A 7. fejezetben foglaltak az önálló kutatómunkára, a mérlegelés, döntés képességének fejlesztésével a szocializációs feladatokra készítenek fel.

## Útmutató a digitális tankönyv használatához:

A tananyagot nyolc nagy tanegységben mutatjuk be, a bennük szereplő tananyagok mindegyike képekkel, egyéb segédanyagokkal segíti az elsajátítást.

A szövegben dőlt betűvel szedett fogalmakra, nevekre, utalásokra kattintva képek, linkek nyithatók, melyek szerves részét képezik az elsajátítandó anyagnak.

A tanegységek végén szereplő kérdések, feladatok megoldásával ellenőrizhető az elsajátított tudás.

Eredményes tanulást kívánunk!

« Előző | Következő »