Elbeszélés a tömegkultúra korában

- Elbeszélés a tömegkultúra korában
- Tartalom
- Előszó
- Elméleti alapozás (Török Ervin)
  - 1. lecke: A tömegkultúra fogalmai
    - A „tömegkultúra”, „populáris kultúra” értékelő és leíró fogalmai
    - A tömegkultúra kialakulásának feltételei
    - Szakirodalom
  - 2. lecke: Elbeszélés és tömegkultúra
    - A modern társadalmi tér és az elbeszélések tere és ideje
    - Elbeszélés és montázs
    - Standardizáció és „mítosz”
    - Szakirodalom
  - 3. lecke: Ellenőrző kérdések
- Elbeszélés a populáris irodalomban (Török Ervin)
  - 4. lecke: A sci-fi és Jules Verne (tudományos fantasztikum és szórakoztatás)
    - Szakirodalom
  - 5. lecke: A krimi (Håkan Nesser: A gonosz arcai)
    - Szakirodalom
  - 6. lecke: A szingliregény és a Bridget Jones naplója (és az Állítsátok meg Terézanyut)
    - Szakirodalom
  - 7. lecke: Ellenőrző kérdések
- Elbeszélés a tömegfilmben (Füzi Izabella)
  - 8. lecke: Klasszikus narratíva
    - Formanyelvi és narratív jellemzők
    - Kitérő: A korai mozi és klasszikus narratíva
    - A klasszikus narratíva filmelméleti megközelítései
      - 1. Kritikai elméletek
      - 2. Kognitív-formalista elméletek
      - 3. Műfajelmélet
    - Szakirodalom
  - 9. lecke: Filmelemzés I.
    - Történet
    - Kerettörténet, expozíció
    - Karakterek
    - Kauzalitás
    - Kettős cselekményszál
    - Lezárás, megoldás
    - Műfajok versengése
  - 10. lecke: Posztklasszikus/posztmodern film
    - Kasszasikerfilmek („blockbuster”)
    - Látványosság, attrakció
    - A digitális kultúra hatása a kortárs filmre
    - Komplex narratíva és az idő
    - Szakirodalom
  - 11. lecke: Filmelemzés II.
    - Történet
    - Expozíció: történetek versengése
    - Konfliktus
    - A regény (filmbe beágyazott?) története
    - A film története
    - Film és regény mint öntükröző szerkezetek
  - 12. lecke: Kortárs televíziós sorozatok
    - Makro- és mikroszerkezet
    - Tipológia
    - Hatásmechanizmus
    - Szakirodalom
  - Ellenőrző kérdések
    - Tesztfeladatok
    - Nyitott kérdések

« Előző

# Nyitott kérdések

## 1. Feladat

Vesse össze a 24 és a Kártyavár című sorozatok első évadjainak trailerét!

https://youtu.be/7lxDREJ4vTo

https://youtu.be/ULwUzF1q5w4

Hogyan alapozza meg a trailer a nézői elvárásokat a sorozat időbelis dimenziójára vonatkozóan (grafika, kamera felé tartó és eltávolodó mozgások, kompozíció stb.)? Mennyire engedi a nézőt a történet diegetikus idejében elmerülni? Hogyan jelöli a változást, a történet előrehaladását?

## 2. Feladat

Hogyan írná át Az élet csodaszép (1946) című film történetét posztklasszikussá? Milyen eszközökkel lehet a linearitást és a narratív kontinuitást lebontani? Hogyan lehet a történetre vonatkozó nézőpontokat megsokszorozni?

## 3. Feladat

Vesse össze a Die Hard-ot a Kánikulai délután (Dog Day Afternoon. Sydney Lumet, 1975) című filmmel! Ki(k) a kezdeményező(k), ki(k) szabják meg a cselekvések irányát? Hogyan írná le a két film cselekvéseit az akció-reakció sémája mentén? Mennyiben különíthetők el a szereplők a Jó és a Gonosz oppozíciója alapján a két film esetében? Hogyan jelenik meg a fizikai és mentális cselekvés, mennyiben van sikerességre/kilátástalanságra ítélve? Mi a szerepe ebben a médiának, az erőszakot monopolizáló szervezeteknek (rendőrségnek, az FBI-nak), a család intézményének, a gazdasági és a politikai szférának? Mit jelent a bankrablás a Kánikulai délutánban a különböző szereplőknek és szereplőcsoportoknak (Sunny, Sal, banki alkalmazottak, riporter, a bank előtt gyülekező tömeg, Sunny családja, Leon, rendőrfőnök, Sunny anyja)? Milyen szerepeket játszik el Sunny a velük való interakciókban? Kinek a nézőpontjához kerül közel a történet narrátori értékelése? Kinek a számára válik megtapasztalhatóvá Sunny teljes magára maradottsága? Elemezze a kezdő és a záró jelenetet ebből a szempontból.

## 4. Feladat

Határozza meg a két cselekményszál mibenlétét a Die Hard 1-ben és a Felettünk a Föld (Another Earth. Mike Cahill, 2011) című filmben! A két film esetében hogyan fonódik össze az egyéni történet a kollektívvel? A két filmben milyen természetűek az egyéni cselekvés útjába gördülő akadályok? Milyen oksági és motivációs lépéseken keresztül indokolhatóak a követező állítások?

„Rhoda személyes traumája miatti bánata azáltal enyhül, hogy képes távolságot teremteni attól, amiben a Föld 2 megjelenése segítséget nyújt számára.”

„John és felesége elidegenedését, melyet az okozott, hogy John képtelen volt elfogadni a felesége karrierjével együtt járó megváltozott nemi pozíciókat, az oldja meg, hogy John hősiesen és leleményesen megvédi őt és munkatársait a gonosztevőktől.”

## 5. Feladat

Töltse ki az alábbi táblázatot összehasonlítva a filmek klasszikus-posztklasszikus jegyeit!

| Idétlen időkig (1993) | A lé meg a Lola (1998) | Memento (2000) | Bábel (2006) | Eredet (2010)
Állapítsameg, hogy a moduláris narratíva mely alcsoportjába tartozik a film és miért. A fikció szintjén motivált-e a narratíva komplexitása vagy ez inkább elbeszélői fogás? |  |  |  |  |
Mennyiben olvasható a klasszikus hollywoodi elbeszélés sémái szerint? |  |  |  |  |
Mely pontokon érhető tetten az anakrónia, szerialitás, véletlen, és mi a szerepe az idő manipulációjának, a komplex narratíva bevezetésének? |  |  |  |  |

« Előző