Játékpedagógia

- JÁTÉKPEDAGÓGIA
- A projekt
- Bevezetés
- 1. fejezet: Gondolatok az óvodai neveléshez
- 2. fejezet: Történeti bevezetés
  - 2.1. A gyermeki játékra vonatkozó ókori nézetek
  - 2.2. Középkori gyermekfelfogások és a játék
  - 2.3. Comenius és Fröbel a játékról
  - 2.4. Elméletek a játékról
  - Irodalom
  - Ellenőrző kérdések és megoldások
- 3. fejezet: A játékpedagógia elméleti kérdései
  - 3.1. A játék helye az óvodai nevelés rendszerében
  - 3.2. A játék fogalma és jellemzői
  - 3.3. Az állatok játéka
  - 3.4. A játék szerepe a személyiségfejlődésben
  - 3.5. Winnicott a játékról
  - 3.6. Piaget játékelmélete
  - Irodalom
  - Ellenőrző kérdések és megoldások
- 4. fejezet: Játékfajták
  - 4.1. Játékfajták, játéktípusok
  - 4.2. Játékok régen, - amivel nagyszüleink játszottak (Olvasmány)
  - 4.3. Gyakorló vagy funkciójáték
  - 4.4. Szerepjáték
  - 4.5. Dramatikus játék - drámajáték
  - 4.6. Konstruáló játék
  - 4.7. Szabályjáték
  - Irodalom
  - Ellenőrző kérdések és megoldások
- 5. fejezet: Az óvodai játék szervezésének feltételei, optimális körülményei
  - 5.1. A derűs légkör megteremtése
  - 5.2. A csoportszoba
  - 5.3. A szabadtéri játékok
  - 5.4. A játékeszközök
  - Irodalom
  - Ellenőrző kérdések és megoldások
- 6. fejezet: Az óvodapedagógus szerepe a játéktevékenységben
  - 6.1. Az óvodapedagógus és a játéktevékenység irányítása
  - Irodalom
  - Ellenőrző kérdések és megoldások
- 7. fejezet: A gyermek megismerése a tevékenység során
  - 7.1. A gyermek megfigyelése játék közben
  - 7.2. Játék és tanulás
  - 7.3. Játék és munka
  - Irodalom
  - Ellenőrző kérdések és megoldások
- 8. fejezet: Felkészülés a játékfoglalkozásra
  - 8.1. Felkészülés a játékfoglalkozásra
  - 8.2. Hallgatói munkák a Felkészülés a játékfoglalkozásra témához
- Záró gondolatok
- Összefoglaló feladatok és megoldások
- Irodalom

« Előző | Következő »

# 5.1. A derűs légkör megteremtése

A személyiségfejlődés egyik feltétele az aktivitás. Az óvodába járó gyermekek optimális fejlődéséhez biztosítanunk kell az ehhez szükséges szubjektív és objektív feltételeket.

A játék objektív feltételei között első és talán a legfontosabb, hogy elegendő játékeszköz és megfelelő tér álljon rendelkezésre. Ezekről a későbbiekben még részletesen szólunk.

A szubjektív feltételek közé pl. az óvodapedagógus felkészültsége, személyisége, a gyermekek fizikai és mentális állapota, a nyugodt óvodai légkör tartoznak. → Az óvodapedagógus szerepe a játéktevékenységben

Ahhoz, hogy a gyermekek belefeledkezhessenek a játékba, nyugodt, derűs légkör szükséges, érezniük kell, hogy biztonságban vannak, szeretet és segítőkészség veszi őket körül. A derűs légkör megteremtése az óvodapedagógus felelőssége, közrejátszik benne nyitott, elfogadó személyisége, együttműködő magatartása, a megfelelő gyermeki viselkedésformák elfogadtatása és fenntartása.

1. kép De jó itt fenn!
(forrás: Sztanáné)

2. kép Keressetek meg!
(forrás: Sztanáné)

Az óvodapedagógus feladata :

- megteremteni a biztonságos játék feltételeit,

- biztosítani a nyugodt légkört,

- támogatni a gyermekek helyes viselkedését

- és alakuló szociális kapcsolataikat.

A játék során az óvodapedagógus többféle tevékenységet végez:

- megfigyeli a gyermekeket,
- figyelemmel kíséri szükségleteiket, és
- szükség esetén beavatkozik.

A beavatkozás célja mindig a gyermeki játék támogatása (pl. balesetveszély elhárítása, a gyermekek viselkedésének javítása),

módja különböző lehet, attól függően, hogy az óvodapedagógus a játékon belül vagy kívül van-e.

Musor__menetelos.flv

Menetelés, műsor

Amennyiben az óvodapedagógus része a játéknak, játszópartner, s ezzel két kihívásnak kell megfelelnie; úgy kell játszópartnerként belehelyezkednie egy szerepbe, hogy közben óvodapedagógusi kötelességeit maximálisan ellássa. Gazdagítja, szükség esetén továbblendíti a játékot, szerepet vesz fel, figyel a játék körülményeire, pedagógiai értékére, az egyes gyermekek részvételére, stb.

Amennyiben az óvodapedagógus kívül marad a játékon, a fentiekre folyamatosan figyelnie kell, a játékteret el nem hagyhatja, folyamatosan figyelemmel kíséri a gyermekek játékát, segít, megerősít.

A gyermekek játéka során előfordulhatnak konfliktusok, ezeket figyelemmel kíséri, mérlegeli a beavatkozás indokoltságát, szükség esetén segít a megoldásban.

Ugyancsak a pedagógus feladata a megfelelő hely és idő biztosítása a játék során.

3. kép Nektek készült! Hallgatói munka
(forrás: Sztanáné)

4. kép Játsszunk vele? Hallgatói munka
(forrás: Sztanáné)

« Előző | Következő »