Idegennyelv-oktatás nyelvtanulási nehézséggel küzdők számára

- Idegennyelv-oktatás nyelvtanulási nehézséggel küzdők számára
- Előszó
- Bevezető
- 1. Az inkluziv nevelés kihívásai
  - Irodalom
- 2. A hatékony tanítás, tanulás összetevői
  - Iskolai teljesítmény
  - Mit jelent a látható tanulás és tanítás?
  - Az olvasásfejlesztő tényezők hatása
  - Ismételt olvasásprogramok
  - Fonématudatosság
  - Szövegértés-fejlesztő programok
  - A ’gyorsítás’ hatása
  - Az osztályok szerveződése
  - Az osztálylétszám
  - A képesség szerinti csoportosítás
  - A buktatás, visszatartás
  - A sikeres tanítás kulcsa
  - Szaktárgyi tudás vs. pedagógiai, metodológiai ismeretek
  - A mikrotanítás
  - Az elvárások hatása az iskolai teljesítményre
  - Az értékelések, önértékelések hatása az iskolai teljesítményre
  - Az előzetes teljesítmények hatása
  - Az iskola előtti programok hatása
  - A tanulásra való beállítódás
  - A kreativitás és a tanulásra való beállítódás összefüggése
  - Motiváció vagy motiválás?
  - A motiváció
  - Összefoglalás
  - Összefoglaló feladatok
  - További internetes források:
  - Irodalom
- 3. Az anyanyelv elsajátításának zavarai
  - Az anyanyelv-elsajátításról
  - Az anyanyelvelsajátítási folyamatok
  - A beszédprodukció fejlődése
  - A beszédészlelés fejlődése
  - A beszédképesség zavarai
  - A diszfázia
  - Az agrammatizmus
- 4. Beszédészlelés, beszédmegértés
  - A beszédészlelés és megértés zavarai
  - A beszédészlelés akusztikai, fonetikai és fonológiai zavara
- 5. A diszlexia, diszgráfia felismerése
  - Irodalom
- 6. A vizuális differenciálás, a vizuális fejlesztés technikái
  - A vizuális részképesség fejlesztése idegennyelv-órán
    - Vizuális emlékezet, transzformációs képesség
    - Vizuális diszkrimináció
    - Vizuális emlékezet – koncentrációfejlesztéssel
    - Vizuális diszkrimináció, keresés a szövegben
    - A vizuális emlékezet fejlesztése I.
    - A vizuális emlékezet fejlesztése II.
    - Alak-háttér megkülönböztetés
    - A vizuális emlékezet fejlesztése III.
    - Vizuális emlékezet – verbális emlékezet
    - Vizuális differenciálás, vizuális emlékezet szerialitással
    - Vizuális analizálás, emlékezet, koncentrációfejlesztés
    - Vizuális figyelem
      - Megoldás
    - Vizuális differenciálás
    - Vizuális alak-háttér megkülönböztetés
    - Vizuális emlékezet – struktúraemlékezet
  - Zárógondolatok
  - Irodalom
- 7. Az auditív percepció, az auditív differenciálási képesség fejlesztése
  - Feladatok
  - Nem kiejtett betűk
  - Feladatok
  - Feladatok
  - Multiszenzoros technikák
- 8. Az emlékezet
  - Az emlékezeti rendszerek
  - Munkamemória
  - A fonológiai hurok
  - A téri-vizuális vázlattömb
  - Epizodikus puffer
  - A központi végrehajtó
  - Többszörös emlékezeti rendszer
  - Szótő-kiegészítés
- 9. Emlékezetfejlesztési gyakorlatok
  - Emlékezetfejlesztés
  - Irodalom
- 10. Vázlat, gondolattérképek, táblázatok, koncentrikus körök
  - A vázlat
  - Gondolattérképek
  - Koncentrikus körök, táblázatok
  - Irodalom
- 11. Szótanulás, szócsaládok tanítása
  - A hierarchikus háló modell
  - A hálózatmodell
  - Szóalak alapján (etimológiai)
  - Jelentés alapján (szemantikai)
  - A szavak osztályokba sorolása
  - Területek/tárgykörök (domain)
- 12. Színes nyelvtan
  - Irodalom
- 13. Kooperatív munka: A projektmódszer.
  - A projektpedagógia célja
  - Az önálló tanulás megalapozása
  - A pedagógiai projekt fogalma
  - A projektmunkában résztvevők
  - Iskolai és iskolán kívüli projektek
  - Az időkeretek
  - A kezdeményezés
  - A projekt eredménye
  - A projekt értékelése
  - Projektötlet nyelvi órához
  - Irodalom
- Zárófeladatok

« Előző | Következő »

# 13. Kooperatív munka: A projektmódszer.

A projektmódszer a hagyományos oktatási formától abban tér el, hogy a hagyományos módszerrel a tanultak begyakorlása, elmélyítése, alkalmazása, tanulási időszak végén jelenik meg, míg a projektmódszernél a tanulási folyamat különböző formái az elejétől a végéig megjelennek.

28. ábra A hagyományos és a projektmódszer különbségei a tanulási folyamatban

A projektpedagógiát a tanulóközpontú, konstruktivista pedagógiák körébe soroljuk, a tanulási folyamatba illesztett tanulásszervezési forma, illetve módszer. Az értelmes tanulás egyik módja, ahol a projekttevékenység során elméleti tudásra és alkalmazott ismeretekre is szükség van.

A pedagógiai projektnek nemcsak „termékcélja” van, hanem pedagógiai célja is: a projekt megoldása a pedagógiai folyamatoknak van alárendelve (M. Nádasi 2010). A projekttevékenységben, különösen a tanulással összekötöttekben, az eredmény és az addig tartó folyamat egyformán hangsúlyos. A pedagógiai projektben maga a folyamat hangsúlyosabb lehet a pedagógus számára, mint a téma. A téma inkább csak eszköz a folyamatban megjelenő tevékenységek tanulás-módszertani jelentőségéhez képest, hiszen a munkavégzéssel együtt fejlődnek a képességek és készségek, bővülnek az ismeretek, ismeretszerzési stratégiák, és kihat a társak közti kapcsolatok alakulására is. A diákok számára inkább a végeredmény okozhat nagyobb örömet. A projekt eredménye lehet bármiféle művészeti, illetve intellektuális alkotás vagy materiális eszköz is (Kovátsné 2006): egy színdarab, kiállítás, koncert, kiadvány létrehozása, egy kirándulás, vásár, buli megszervezése, az iskolabüfé beindítása és fenntartása, egy demokratikusabb iskola kialakítása. Ezeknek „kézzel fogható”, látható eredménye és hozadéka van számukra. Ez az, amit a projekt végén bemutatnak, gyakran nyilvánosan is.

A projektpedagógia az úgynevezett nyílt oktatási-tanulási formához tartozik, amikor az indirekt vagy nyitott oktatás célja az együttműködés, az önálló vagy csoportos problémamegoldó készség fejlesztése, illetve a kreativitásra, innovatív gondolkodásra nevelés. Ez a munkaszervezési forma inkább a tanulás, mint a tanítás felől közelít. Már a célmeghatározásban is aktívan részt vesznek a tanulók. A tanár a tantervhez igazodóan segít kijelölni a tanulóknak a projektcélt, de nem határozza meg a megoldáshoz vezető utat. A tanulók előzetes tapasztalataik alapján tevékenyen részt vesznek a saját tanulásuk irányításában, a munkafolyamatok meghatározásában, a feladatok értelmezésében, a megoldások keresésében.

« Előző | Következő »